**Ministru kabineta rīkojuma projekta**

**„Par nekustamo īpašumu atsavināšanu Latvijas Republikas un Baltkrievijas Republikas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par nekustamo īpašumu atsavināšanu Latvijas Republikas un Baltkrievijas Republikas valsts robežas joslas ierīkošanai” (turpmāk – rīkojuma projekts) paredz no zemes īpašniekiem atsavināt nekustamos īpašumus, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Baltkrievijas Republiku, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Ministru kabineta rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts saskaņā ar:1. Latvijas Republikas valsts robežas likuma 13.panta pirmo un ceturto daļu, 31.panta trešās daļas 2.punktu;
2. Sabiedrības vajadzībām nepieciešamā nekustamā īpašuma atsavināšanas likuma 9.panta pirmo daļu;
3. Ministru kabineta 2016.gada 3.maija rīkojumu Nr.275 apstiprinātā Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai pasākumu Nr.84.3. “Veikt Latvijas Republikas un Baltkrievijas Republikas valsts robežas izbūvi un aprīkošanu, pabeidzot valsts robežas joslas infrastruktūras izveidi un iekārtošanu”
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu. Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežas šķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.1.apakšpunktam, Latvijas Republikas valsts robežas platums ar Baltkrievijas Republiku ir 12 metri.Lai veiktu Latvijas Republikas un Baltkrievijas Republikas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Baltkrievijas Republiku, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.Veicot Latvijas Republikas un Baltkrievijas Republikas robežas ierīcību, nepieciešams atsavināt robežai pieguļošos nekustamos īpašumus, kas atrodas valsts robežas joslā: 1. nekustamā īpašuma “Medņi” (nekustamā īpašuma kadastra Nr. 6050 003 0039) daļu – zemes vienību (zemes vienības kadastra apzīmējums 6050 005 0073) 0,38 ha platībā – Bērziņu pagastā, Dagdas novadā (turpmāk – nekustamais īpašums „Medņi”);
2. nekustamā īpašuma “Virsaiši” (nekustamā īpašuma kadastra Nr. 6070 005 0217) daļu – zemes vienību (zemes vienības kadastra apzīmējums 6070 005 0348) 0,09 ha platībā – Kaplavas pagastā, Krāslavas novadā (turpmāk – nekustamais īpašums „Virsaiši”);

1. Nekustamais īpašums „Medņi” ir ierakstīts Daugavpils tiesas zemesgrāmatu nodaļas Bērziņu pagasta zemesgrāmatas nodalījumā Nr.53. Nekustamajam īpašumam „Medņi” zemesgrāmatā nav ierakstīti apgrūtinājumi par labu trešajām personām. Zemes vienības ar kadastra apzīmējumu 6050 005 0073 apgrūtinājumu plānā ir ierakstīti šādi apgrūtinājumi:- no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,38 ha;- sanitārās aizsargjoslas teritorija ap kapsētu 0,09 ha;- valsts robežas josla 0,38 ha;- pierobežas josla 0,38 ha;- pierobeža 0,38 ha.Nekustamā īpašuma “Medņi” īpašniekam 2018.gada 13.martā ir nosūtīts Ministru kabineta 2011. gada 15. marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 13. punktā minētais paziņojums Nr.1.2.2.-09/2817. Īpašnieks iesniedza nekustamā īpašuma “Medņi” meža apsaimniekošanas plānu.Sertificēts vērtētājs noteica, ka nekustamā īpašuma “Medņi” tirgus vērtība 2018.gada 20.aprīlī ir 650 *euro* (seši simti piecdesmit *euro*, 00 centi)*.* Vērtējamās īpašuma daļas tirgus vērtība iekļauta mežaudzes vērtība. Atsavināšanas rezultātā īpašniekam radušies zaudējumi netika konstatēti – to apmērs ir 0,00 *euro*.Ar Iekšlietu ministrijas 2017. gada 29.jūnija rīkojumu Nr. 1-12/1589 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk – komisija) saskaņā ar MK noteikumu Nr.204 26.punktu 2018.gada 2.maijā nosūtīja nekustamā īpašuma “Medņi” īpašniekam uzaicinājumu Nr.1.2.2-09/4850 piedalīties sēdē par aprēķinātās atlīdzības izvērtēšanu.Komisija ir saņēmusi nekustamā īpašuma “Medņi” īpašnieka 2018.gada 8.maija iesniegumu ar informāciju, ka nekustamā īpašuma “Medņi” īpašnieks aprēķinātai atlīdzībai 650 *euro* (seši simti piecdesmit *euro*, 00 centi) par nekustamā īpašuma “Medņi” atsavināšanu piekrīt un komisijas sēdē par aprēķinātās atlīdzības izvērtēšanu nepiedalīsies. 2. Nekustamais īpašums „Virsaiši” ir ierakstīts Daugavpils tiesas zemesgrāmatu nodaļas Kaplavas pagasta zemesgrāmatas nodalījumā Nr.100000447373. Nekustamajam īpašumam „Virsaiši” zemesgrāmatā ir ierakstīta atzīme – noteikts aizliegums bez AS “Attīstības finanšu institūcija Altum” rakstiskas piekrišanas nekustamo īpašumu atsavināt, dāvināt, nojaukt uzceltās būves, sadalīt vai apgrūtināt ar lietu tiesībām. Zemes vienības ar kadastra apzīmējumu 6070 005 0348 apgrūtinājumu plānā ir ierakstīti šādi apgrūtinājumi:- valsts robežas josla 0,09 ha;- pierobežas josla 0,09 ha;- pierobeža 0,09 ha;- aizsargājamo ainavu apvidus ainavu aizsardzības zonas teritorija 0,09 ha.Nekustamā īpašuma “Virsaiši” īpašniekam un kreditoram 2018.gada 2.martā ir nosūtīts MK noteikumu Nr. 204 13.punktā minētais paziņojums Nr.1.2.2.-09/2398. Nekustamā īpašuma “Virsaiši” īpašnieks 2018.gada 20.martā informēja, ka dokumenti netiks iesniegti. Informācija no kreditora nav saņemta. Saskaņā ar Sabiedrības vajadzībām nepieciešamā nekustamā īpašuma atsavināšanas likumā un MK noteikumos Nr.204 noteikto kārtību, nekustamā īpašuma “Virsaiši” atsavināšanas procedūra ir turpināma, neskatoties uz to, ka kreditors nav sniedzis informāciju.Sertificēts vērtētājs noteica, ka nekustamā īpašuma “Virsaiši” tirgus vērtība 2018.gada 20.aprīlī ir 170 *euro* (viens simts septiņdesmit *euro*, 00 centi)*.* Atsavināšanas rezultātā īpašniekam radušies zaudējumi netika konstatēti – to apmērs ir 0,00 *euro.*Komisija saskaņā ar MK noteikumu Nr.204 26.punktu 2018.gada 2.maijā nosūtīja nekustamā īpašuma “Virsaiši” īpašniekam uzaicinājumu Nr.1.2.2-09/4846 piedalīties sēdē par aprēķinātās atlīdzības izvērtēšanu.Komisija ir saņēmusi nekustamā īpašuma “Virsaiši” īpašnieka 2018.gada 16.maija iesniegumu ar informāciju, ka nekustamā īpašuma “Virsaiši” īpašnieks aprēķinātai atlīdzībai 170 *euro* (viens simts septiņdesmit *euro*) par nekustamā īpašuma “Virsaiši” atsavināšanu piekrīt un komisijas sēdē par aprēķinātās atlīdzības izvērtēšanu nepiedalīsies. Iekšlietu ministrija saskaņā ar MK noteikumu Nr. 204 36. punktu izskatīja komisijas 2018.gada 18.maija lēmumu Nr.7 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma:1. ar 2018.gada 12.jūnija lēmumu Nr.1-66/97 apstiprināt komisijas noteikto atlīdzības apmēru par nekustamā īpašuma „Medņi” atsavināšanu, nosakot taisnīgu atlīdzību 650 *euro* apmērā;
2. ar 2018.gada 7.jūnija lēmumu Nr.1-66/90 apstiprināt komisijas noteikto atlīdzības apmēru par nekustamā īpašuma „Virsaiši” atsavināšanu, nosakot taisnīgu atlīdzību 170 *euro* apmērā;

Nekustamos īpašumus „Medņi” un “Virsaiši” ir paredzēts atsavināt Latvijas Republikas valsts robežas joslas ar Baltkrievijas Republiku paplašināšanai līdz 12 metriem. Zemesgrāmatā ierakstīta aizlieguma pārņemšana, atsavinot nepieciešamo nekustamo īpašumu “Virsaiši” nav paredzēta, jo, izvērtējot lietas apstākļus secināms, ka aizliegumu pārņemšana nav samērojama ar attiecīgo sabiedrības vajadzību nodrošināšanu. Attiecīgie jautājumi tiks risināti, slēdzot līgumu par nekustamā īpašuma “Virsaiši” labprātīgu atsavināšanu sabiedrības vajadzībām. Ja uz līguma slēgšanas brīdi netiks panākta vienošanās par aizliegumu nepārnešanu uz atsavināmo nekustamā īpašuma daļu, tad saskaņā ar Likuma 13.pantu tiks gatavots likumprojekts par nekustamā īpašuma “Virsaiši” atsavināšanu.Pēc atsavināšanas pabeigšanas Iekšlietu ministrija īpašuma tiesības uz nekustamajiem īpašumiem normatīvajos aktos noteiktajā kārtībā nostiprinās zemesgrāmatā uz valsts vārda Iekšlietu ministrijas personā.Atsavināmās zemes vienības tiks reģistrētas no jauna, grupējot nekustamos īpašumus pēc teritoriālā principa pa pagastiem.Projekts attiecas uz iekšlietu politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minēto nekustamo īpašumu īpašniekiem, kuriem piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 386892 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 386892 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 386892 | 0 | 0 | 0 | 0 | 0 | 0 |
| 2.1. valsts pamatbudžets | 386892 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un īpašuma tiesību nostiprināšanu zemesgrāmatā kopumā sastāda **1012 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamo īpašumu atsavināšanu – **820** ***euro***, tajā skaitā:
	1. par nekustamo īpašumu „Medņi” 650 *euro*;
	2. par nekustamo īpašumu „Virsaiši” 170 *euro.*
2. izdevumi, kas saistīti ar nostiprinājuma lūguma parakstīšanu pie notāra: 2 īpašumi x 66 *euro* = **132 *euro***;
3. izdevumi, kas saistīti ar īpašuma tiesību nostiprināšanu zemesgrāmatā : 2 īpašumi x 30 *euro* = **60 *euro***.

Pamatojoties uz Ministru kabineta 2016.gada 16.augusta sēdē pieņemto lēmumu (prot. Nr.40, 59.§, 2.punkts) tika atbalstīta Iekšlietu ministrijas iesniegtā jaunā politikas iniciatīva “Valsts robežas joslas gar Latvijas Republikas un Baltkrievijas Republikas robežu izbūve” (aprēķins JPI 14\_02\_P\_VR\_Baltkr) un saskaņā ar likumu „Par valsts budžetu 2018.gadam” Iekšlietu ministrijai (budžeta apakšprogramma 40.02.00 “Nekustamais īpašums un centralizētais iepirkums”) paredzēts finansējums 2018.gadā 386 892 *euro* apmērā Latvijas Republikas un Baltkrievijas Republikas valsts robežas joslā esošo privātpersonām un juridiskajām personām piederošo nekustamo īpašumu atsavināšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus, kas saistīti ar nekustamā īpašuma nodokļa apmaksu, Iekšlietu ministrija (Nodrošinājuma valsts aģentūra) segs tai piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav. |

Iekšlietu ministrs Rihards Kozlovskis

Vīza:

valsts sekretāra pienākumu izpildītāja Ingūna Aire

Būmeistere 67829885

anete.bumeistere@agentura.iem.gov.lv

Liepiņš 29468263

gunars.liepins@agentura.iem.gov.lv